Vita:Reáliskola

message: Keveri a különböző időszakokat, ezáltal sokminden helytelenül van feltüntetve. Kapásból a bevezető a gimnáziummal szembe helyezi a reáliskolát. A leírásból úgy lehet értelmezni, hogy a mai gimnáziumról van szó, azonban ha a forrást megtekintjük, akkor kiderül, hogy az 1941-es, 80 évvel ezelőtti gimnáziummal hasonlítja össze. Ez mindezt egy mai szócikkben. De az is kiderül, hogy a saját szavú megfogalmazás is elmaradt, egy az egyben ki lett másolva, nem is lett ellenőrizve, hogy milyen elavult fogalom/megfogalmazás került bele, mint a (gimnáziumban tanított) „élő nyelvek és irodalmak” vagy a „mennyiségtan”. És nem csak a bevezetőben van másolás, más tollaival való díszelgés. Ennek a témának jobb helye lenne a gimnázium szócikkben a történeti áttekintásben.
De az őszinte véleményem az, hogy ennek a szócikknek semmi keresnivalója nincs a fő névtérben, megoldásig feljavításra kéne küldeni. Azt meg már szemmel is lehet látni, hogy Linkoman csöppet se törődik a véleményzeásen elhangzottakat, annak ellenére, hogy többen is többször is kifogásolták az említett tevékenységét. – balint36 utaspanasz 2022. május 8., 21:52 (CEST)
 -- Légy szíves, olvasd el figyelmesen a szöveget. Egyetlen megjegyzésed sem helytálló.  
Ha figyelmesen elolvasod a kezdő mondatot, a múlt idejű fogalmazásból világossá válik, hogy itt nem mai fogalmakról van szó. Ez a szócikk a magyar középiskolai rendszer 1875 és 1935 közötti egyik intézményével, a reáliskolával foglalkozik. Ez igenis párban van a gimnázium akkori fogalmával.
Mivel ma nincs Magyarországon "reáliskola", semmiféle korszak nem keveredik a szövegben  semmivel. Az olvasó érdekében természetesen a fejrészben is ki lehet hangsúlyozni, hogy 1935-ben megszűnt a fogalom Magyarországon. 
A Wikipédiának elemi érdeke, hogy minél többen gondozzanak egy-egy szöveget. Ezért csak öröm, ha a szövegre egy művelődéstörténész vagy tanár végzettségű szerkesztő egyszer majd  ránéz.
A szöveg bemásolásával kapcsolatosan pedig betartottam a Wikipédia szabályait. A bemásolt szöveg jogtiszta.  Az ettől eltérő vélemény csak a Te magánvélenényed.--Linkoman vita 2022. május 8., 22:20 (CEST)
replies: text: "A reáliskola (más néven: reáltanoda) olyan középiskola-típus volt, amely – a gimnáziummal szemben –, az élő nyelvek és irodalmak (...)" Ez az első mondta azt álítja, hogy a reáliskola volt, a gimnáziumra meg nem. Mi lenne Linkoman, ha el is olvasnád azt, amit kimásolsz és értelmeznéd is? Minél többen gondozzák? Mármint te most azt érted, hogy hanyagul kimásoltad (majd megveregetted a vállad, hogy milyen szépen másoltál), a problémás dolgokat meg végezzék el helyetted mások? Cseles vagy te azzal, hogy közkicsnek minősülő szöveget másolgatsz (itt-ott beleütközve a WP:NEM pár pontjába), de mégsem én vagyok az, aki nem tud saját szavaival szöveget alkotni, helyette másolni és a kiskapukat keresni. A csodás mennyiségtan látom, ismételten elkerülte a figyelmedet, hogy esetleg, talán, netán van rá ma is használatos szó. – balint36 utaspanasz 2022. május 9., 00:18 (CEST)
thread_title:  Lektorálandó 

message: „Az első reáliskolát kézművesek és iparosok számára Christoph Semler teológus, asztronómus és pedagógus alapította Halléban (1705-ben, illetve 1738-ban).” – Hogyan alapíthatott két első reáliskolát? Nyilvánvaló, hogy az 1738-as már nem lehetett az első. Van itt azért mit javítani [túl az alapvető hibákon (nagykötőjelek, helyes idézőjelek, tapadó indexek, stb.) amiknek egy részét javítottam]. Mindjárt csonksablont is teszek rá, mert nyilvánvalóan hiányos, megnézve mind a német,  mind az angol változtatot. Szerintem sem ártana egy feljavítós eljárás. Hungarikusz Firkász Ide írkássz! 2022. május 8., 22:51 (CEST)
Christoph Semler ADB-beli életrajzából az derül ki, hogy Semler azt a bizonyos első, Halléban létrejött reáliskolát valójában 1708-ban alapította, és az 1705-ös dátumhoz a reáliskola ötletét körvonalazó Nützliche Vorschläge von Aufrichtung einer mathematischen Handwerkerschule bey der Stadt Halle (Hasznos javaslatok egy matematikai kézművesiskola létrehozására Halle városában) című tanulmány megjelenése kapcsolódik. Az 1738-as dátum szerepe nem világos; az első reáliskola, a Mathematische und Mechanische Realschule akkorra már harminc éve meg volt alapítva. A szükséges javításokat most elvégzem. --Malatinszky vita 2022. május 9., 16:08 (CEST)
 
Köszönöm, hogy utánanéztél! Korábban kivettem egy mondatot a Magyarországon szakaszból, miszerint „Az  első reáliskola a mai Reáltanoda utcában nyílt meg.” Ehhez ugyan nem volt forrásjegyzék rendelve, de két forrásban is ezzel ellentétetes információkat találtam:
*: "1850-ben Pozsonyban nyílt meg az első reáliskola, azután évről-évre több város honosította meg az új intézményt. Pesten 1854-ben létesült a belvárosi reáltanoda azokból az osztályokból, melyeket 1847-ben a piaristák megnyitottak és 7 éven át vezettek."
*: "Az 1843/44. országgyűlésnek fontos közoktatásügyi határozatai óta azonban a reáliskola gondolata folyton napirenden maradt hazánkban. Először Pozsonyban találunk nagyjelentőségű mozgalomra. Dr. Mayr Gottfried() kezdeményezésére a város tanácsa négyosztályú reáliskola felállítását határozza el. A művelt iparosokat és kereskedőket képző intézet tervezetét a helytartó tanács 1846-ban jóváhagyta, de az iskola kellő fedezet hiányában nem nyílt meg. A kérdés csak 1849 júliusában vetődik fel újra, de Mayr Gottfried most már a reáliskolát hatosztályúnak tervezte. 1850-ben megfelelő épületet nyert és még ezen év december 3-án megnyílt. A pozsonyi reáliskola tehát az Organisations Entwurfe) 10. és 41. §-ainak megfelelően szervezett teljes hatosztályú főreáliskolaként kezdte meg működését 1850/51-ben, így alakult meg hazánkban 1850-ben az első reáliskola, sőt ez volt nemcsak Magyarországon, hanem a monarchiában is a legelső ilynemű iskola."
Kicsit aggasztó, hogyha ilyen rövid szócikkben ennyi tárgyi tévedés van, akkor mennyi halmozódhatott fel tizenX év alatt... Hungarikusz Firkász Ide írkássz! 2022. május 9., 16:22 (CEST)
replies: text: Örvendetes, hogy egy szócikk indulásakor  ekkora figyelmet kap ennyi tapasztalt szerkesztőtől. Az ilyen együttműködés a záloga annak, hogy jó szócikkeink szülessenek. Köszönöm a résztvevőknek. 
Az pedig csupán félreértés lehet, hogyha egyetlen szerkesztőtől várná mindenki más, hogy már a cikk indulásakor  komplett legyen a cikk. A Wikipédia tartalmáért közösen vállalunk felelősséget. Senkinek a kiutálása nem helyettesíti az érdemi munkát. --Linkoman vita 2022. május 9., 17:12 (CEST)

text: Na de hanyag másolással sem :P – balint36 utaspanasz 2022. május 9., 17:34 (CEST)

text: Na nem, mások felületes, trehány munkájáért nehogy már azok legyenek felelősek, akik odafigyelve, körültekintően szerkesztenek! Azt senki sem várja el, hogy a cikk indulásakor komplett legyen, de uram bocsá, az azért maximálisan jogos elvárás, hogy egy tizensok éve megerősített szerkesztő és járőr ne vétsen rendszeresen alapvető stilisztikai, központozási, stb. hibákat, és ne írjon valótlan állításokat a szócikkekbe. Ez utóbbi a fontosabb, mivel ha ezt egy megerősített és/vagy járőr teszi, akkor az huzamosabb ideig az olvasók előtt lehet, hiszen miért kéne egy megerősített/járőr szerkesztéseit ellenőrizni. Tény, hogy a Wikipédia tartalmát egységesen ítélik meg a kívülállók, de a bevitt tartalomért az a felelős, aki a tartalmat bevitte, tudatában lévén annak, hogy a szerkesztésein nincs kontroll, mert elvileg megbízhatónak számít. Hungarikusz Firkász Ide írkássz! 2022. május 9., 18:10 (CEST)
thread_title: Semler

message: *Szabó Attila: Az 1924. évi középiskolai reform Az Új Pedagógiai Szemle cikke
*1934. évi XI. törvénycikk a középiskoláról
*1883. évi XXX. törvénycikk a középiskolákról és azok tanárainak képesitéséről
*
*
*
--Malatinszky vita 2022. május 9., 16:23 (CEST)
thread_title:  Hasznosnak tűnő potenciális források: 

message: Én nem tartom jó ötletnek a cikk bedolgozását a Gimnázium szócikkbe. A reáliskola -- különösen ha nem mossuk egybe a reálgimnáziummal -- a maga idejében alternatívája (nem pedig alfaja) volt a gimnáziumnak, és mindenképp van annyi potenciális mondanivaló róla, ami elbír egy önálló cikket. --Malatinszky vita 2022. május 9., 17:33 (CEST)
replies: text: Amíg a trehányul összeollózott, és nem korrigált változat adja az alapját, addig az igényt fenntartom. – balint36 utaspanasz 2022. május 9., 17:39 (CEST)

text: balint36, a bedolgozás ezen nem segít, csak annyit érnénk el vele, hogy a probléma átkerülne máshova, ráadásul a másik szócikk szintjén is rontva. Inkább támogatható egy feljavítós eljárás. Azon belül vagy feljavul a szócikk és akkor megáll a lábán, vagy törlődik. A lektorsablon mindaddig indokolt viszont. A fentebbi szakaszok tartalma aláhúzza a szükségességét. Hungarikusz Firkász Ide írkássz! 2022. május 11., 08:39 (CEST)
A többiekkel egyetértve levettem a sablont. A kutya cikkét sem dolgoznánk be a macskáéba, ha rosszul volna megírva. Bináris ide Kelt: Wikipédia,  2022. május 30., 11:06 (CEST)
thread_title:  Bedolgozandó? 

message: Megcsináltam a magyar részt az 1989-ben kiadott Magyar történeti fogalomtár vonatkozó szócikke alapján. Apród vita 2022. május 15., 15:51 (CEST)
replies: text: Pompás. Le is vettem a cikkről a Tataroz sablont, láthatóan úgysincs semmi hatása. A cikk további fejlesztéséhez jó munkát kívánok; a továbbiakban nem foglak zavarni. --Malatinszky vita 2022. május 15., 16:00 (CEST)
Nem kell megsértődni. Csak tudom, hogy a véleményezés óta be van pánikolva Linkoman és már nem mer a szócikkhez nyúlni. Apród vita 2022. május 15., 17:46 (CEST)

text: Malatinszky viszont hozzá szeretett volna nyúlni. – balint36 utaspanasz 2022. május 15., 18:13 (CEST)

text: Linkoman pedig annyira be volt pánikolva, hogy egy túlnyomó részben összeollózott cikket rakott ki, amit meg most ti javítgattok. – balint36 utaspanasz 2022. május 15., 18:19 (CEST)
A tataroz sablonnál nincs kiírva, hogy csak egy személy szerkesztheti. Apród vita 2022. május 15., 18:43 (CEST)

text: Szerintem ezzel: "A szerkesztési ütközések elkerülése érdekében a vitalapot használd javaslattételre!" meg ezzel a szerköffel elég világos a dolog. Pagony üzenet 2022. május 15., 19:10 (CEST)
Jól van, akkor nem szerkesztem tovább a szócikket! Csinálja más. Apród vita 2022. május 15., 19:42 (CEST)
thread_title:  Megcsináltam a magyar részt